9. 6. 87 De Europæiske Fællesskabers Tidende Nr. C 150/15 
bære større projekter. Det er mere sandsynligt, at EF vil være 
én blandt flere bidragydere. Der er derfor behov for tæt 
samråd med andre institutioner. 
3.12. Det økonomiske og sociale Udvalg tager de opgivne 
omkostninger til administration af det foreslåede program på 
80 mio. ECU over en periode på 4 år til efterretning. Disse 
omkostninger andrager ca. 6 %, hvilket ikke er urimeligt for 
et program af den art. Det økonomiske og sociale Udvalg 
forstår det således, at en stor del af den gratis bistand skkl 
ydes på den måde, at universiteter og andre institutioner 
hovedsageligt i EF evaluerer projekterne. Dette er absolut 
anbefalelsesværdigt, og sektionen håber, at dette kan fort­
sætte. 
3.13. Programforslaget for 1987 til 1990 beløber sig til 
80 mio. ECU, hvilket er det dobbelte af, hvad der blev bevilget til det første program. Det økonomiske og sociale 
Udvalg mener, at der er forhold, der klart taler for øgede 
bevillinger, men er ikke i stand til at tage stilling til det 
nøjagtige beløb. En betydelig forhøjelse af bevillingerne er 
nødvendig, hvis man skal videreføre eksisterende vellykkede 
projekter, påbegynde nye og forbedre teknologioverførslen 
via uddannelse osv. Det økonomiske og sociale Udvalg 
glæder sig over, at Kommissionen vil evaluere programmet i 
løbet af det tredje år. Denne evaluering vil være afgørende for 
programbevillingerne i de følgende år, hvorfor der må findes 
frem til et objektivt projektevalueringssystem. 
3.14. Det økonomiske og sociale Udvalg gentager, at det 
er nødvendigt, at Kommissionen fremlægger forslag til det 
tredje program inden udløbet af 1989, således at Rådet kan 
træffe afgørelse i god tid. 
Bruxelles, den 14. april 1987. 
Alfons MARGOT 
Formand for 
Det økonomiske og sociale Udvalg 
Udtalelse om forslag til Rådets forordning om afskaffelse af udgangsformaliteterne ved passage af 
Fællesskabets indre grænser — udviskning af grænseovergangene (1) 
(87/C 150/09) 
Rådet for De europæiske Fællesskaber besluttede den 7. november 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som vedtog sin udtalelse den 4. marts 1987 på grundlag af en rapport udarbejdet af 
ordføreren, Paul Broicher. 
Det økonomiske og sociale Udvalg vedtog på sin 245. plenarforsamling, den 14. april 1987, 
enstemmigt følgende udtalelse: 
1. Det økonomiske og sociale Udvalg, som går ind for 
tanken om et indre fælles marked, støtter positivt ethvert 
initiativ, som går i denne retning. Det støtter også — med 
opmærksomheden henledt på det mål, som skal nås inden 
udgangen af 1992 — enhver foranstaltning, som allerede nu 
kan give lettelser i den grænseoverskridende trafik. Af hensyn 
til den senere totale ophævelse af grænsekontrollen er det 
afgjort også en fornuftig foranstaltning at flytte visse toldek­
speditioner fra udgangstoldstedet, fordi der alligevel 
(>) EFT nr. C 282 af 8. 11. 1986, s. 13. foretages toldbehandling på indgangstoldstedet på grundlag 
af dettes egne beføjelser. Det økonomiske og sociale Udvalg 
mener dog ikke, at dette i sig selv berettiger den globale 
ordning, som Kommissionen foreslår. 
2. Ifølge forordningsforslaget vil toldfunktionærerne bli­
ve tvunget til i væsentligt omfang at benytte udgangsmed-
lemsstatens lovgivning. Selv når disse lovgivningsbestemmel­
ser foreligger i oversættelse, vil toldfunktionærerne på 
indgangstoldstedet alligevel være uden kendskab til fortolk­
nings- og anvendelsesprincipperne. 
Nr. C 150/16 De Europæiske Fællesskabers Tidende 9. 6. 87 
3. Ajourføring med informationer om lovgivning, over­
sættelse af dokumenter og løsning af problemer, hvor der er 
uenighed om fortolkning eller anvendelse af udgangsmed-
lemsstatens retsforskrifter, kan ikke undgå at medføre øgede 
arbejdsbyrder og udgifter for toldstederne og det i et omfang, 
som på ingen måde står i rimeligt forhold til de forventede 
fordele. 
4. Det kan heller ikke undgås, at også den tolddeklare-
rende part får problemer, når det forlanges af denne, at han 
skal drøfte anvendelsen af forskrifterne i sit hjemland med 
toldfunktionærer ved indgangstoldstedet, hvilket tilmed 
oftest vil foregå på et andet sprog end hans modersmål. 5. Det økonomiske og sociale Udvalg mener derfor, at det 
kun vil være muligt at overdrage specifikke udgangsforma-
liteter og kontrolforanstaltninger, såfremt indgangstoldste­
det kan træffe sine afgørelser på grundlag af landets egen 
lovgivning og uden kendskab til udgangsmedlemsstatens 
lovgivning. Det økonomiske og sociale Udvalg henstiller, at 
forordningsforslaget ændres under hensyntagen til dette. Det 
ville også være på sin plads med en ændring, som forpligtede 
medlemsstaterne til i videst muligt omfang fysisk at sammen­
lægge udgangs- og indgangstoldstederne og bemande disse 
med toldfunktionærer fra begge medlemsstater. Dette ville 
betyde en virkelig forbedring for den tolddeklarerende. For 
så vidt angår de to nævnte ordninger, findes der allerede 
brugbare eksempler ved en række grænseovergangssteder 
mellem medlemsstater. 
Bruxelles, den 14. april 1987. 
Alfons MARGOT 
Formand for 
Det økonomiske og sociale Udvalg 
Udtalelse om forslag til Rådets direktiv om tredje ændring af direktiv 75 / 726/EØF om tilnærmelse af 
medlemsstaternes lovgivning om frugtsaft og visse lignende produkter (!) 
(87/C 150/10) 
Rådet for De europæiske Fællesskaber besluttede den 15. januar 1987 under henvisning til 
EØF-traktatens artikel 100 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Det økonomiske og sociale Udvalgs landbrugssektion. 
Sektionen vedtog sin udtalelse den 18. marts 1987 på grundlag af Quevedo Rojo's mundtlige 
beretning. 
Det økonomiske og sociale Udvalg vedtog på sin 245. plenarforsamling, den 14. april 1987, 
enstemmigt følgende udtalelse: 
Det økonomiske og sociale Udvalg godkender Kommissionens forslag, dog med forbehold af følgende 
bemærkninger: 
1. Indledende bemærkninger 
1.1. Det økonomiske og sociale Udvalg finder det meget 
vanskeligt at tyde Kommissionens forslag, således som det er 
fremlagt. Den i øvrigt meget anvendte metode med at henvise 
til gældende ordninger, men uden samtidig at gengive 
artiklernes ordlyd, er langt fra tilstrækkelig til at foretage en 
korrekt vurdering af de foreslåede ændringer og deres 
indvirkning på den nuværende situation. 1.2. Det økonomiske og sociale Udvalg opfordrer de 
kompetente myndigheder til at tage denne metode op til 
fornyet overvejelse og i højere grad tilgodese kravene om 
klarhed og enkelhed. Dette bliver stadig mere påkrævet, 
efterhånden som EF-lovgivningen bliver mere og mere 
omfattende. 
2. Generelle bemærkninger 
(') EFT nr. C 24 af 31. 1. 1987, s. 12. 2.1. Det økonomiske og sociale Udvalg har under gen­
nemgangen af Kommissionens forslag baseret sig på den